**Jegyzőkönyv**

**Készült a 2014. november 18-án megtartott Egészségügyi és szociális bizottsági nyílt ülésén**

**Az ülés helye: Polgármesteri Hivatal, tárgyaló**

**Az ülés időpontja:** 2014. november 18. (kedd 17.00 óra)

**Meghívottak:** dr. Szabó András elnök, Bánóczi Margit, dr. Klein Katalin, Dvorzsák-Pintér Tünde, Karczewicz Ágnes, Kiszelné Mohos Katalin polgármester, Szemesy Barbara alpolgármester, Dr. Fegyveres-Fiskál Gábor alpolgármester, Papp István jegyző, Dér Zsuzsanna Nagykovácsi Általános Iskola igazgató, Diószeghy Tünde Öregiskola Közösségi Ház és Könyvtár intézményvezető, Kiss Beáta Kispatak Óvoda intézményvezető.

**Megjelentek:** Dr. Szabó András elnök, Bánóczi Margit, dr. Klein Katalin, Dvorzsák-Pintér Tünde, Karczewicz Ágnes, Kiszelné Mohos Katalin polgármester, Papp István jegyző, dr. Erdélyi-Kincses Andrea vezetői referens, Bodnár Julianna jegyzőkönyvvezető.

**dr. Szabó András elnök:** Köszöntöm a megjelenteket, megállapítom, hogy az Egészségügyi és szociális bizottság (továbbiakban EÜB) 5 fővel jelen van és határozatképes. Felteszem szavazásra a kiküldött napirendi pontokat elfogadásra.

A EÜB 5 igen, egyhangú szavazattal az alábbi napirendi pontokat fogadta el:

**Napirend:**

**1. Nagykovácsi Nagyközség Önkormányzatának Szervezeti és Működési Szabályzatáról szóló 10/2013. (III.1.) önkormányzati rendelet (SzMSz) módosítása**

Előterjesztő: Kiszelné Mohos Katalin polgármester

Előadó: Papp István jegyző

|  |  |
| --- | --- |
| **E-101/2014** |  |

**2. Egészségügyi és szociális bizottság ügyrendje tervezetének megtárgyalása**

Előterjesztő: Kiszelné Mohos Katalin polgármester

Előadó: Perlaki Zoltán gazdasági vezető

|  |  |
| --- | --- |
| **E-/2014** |  |

**3. Döntés Nagykovácsi Nagyközség Önkormányzat Képviselő-testületének 8/2014. (VIII. 28.) önkormányzati rendeletének módosításáról és a kapcsolódó szükségszerű határozatról**

Előterjesztő: dr. Szabó András Eü.Szoc.Biz. elnöke

Előadó: dr. Szabó András Eü.Szoc.Biz. elnöke

|  |  |
| --- | --- |
| **E-/2014** |  |

**4. Döntés Bursa Hungarica pályázatokról – Zárt ülésen tárgyalandó**

Előterjesztő: Kiszelné Mohos Katalin polgármester

Előadó: Toók Gabriella mb. igazgatási osztályvezető

|  |  |
| --- | --- |
| **E-/2014** |  |

**5. Az Egészségügyi és Szociális Bizottság tagjai feladatainak áttekintése**

Előterjesztő: dr. Szabó András Eü.Szoc.Biz. elnöke

Előadó: dr. Szabó András Eü.Szoc.Biz. elnöke

|  |  |
| --- | --- |
| **E-/2014** |  |

**6. Egyebek**

**1. napirend:**

**Nagykovácsi Nagyközség Önkormányzatának Szervezeti és Működési Szabályzatáról szóló 10/2013. (III.1.) önkormányzati rendelet (SzMSz) módosítása**

**dr.Szabó András:** Átadja a szót az előadónak.

**Papp István jegyző:** Ismerteti az előterjesztést a melléklet szerint. Módosító javaslat nem érkezett a Bizottságtól, el lehet így fogadni, ez egy jó keretet ad a működéshez.

**dr.Szabó András elnök**: Kaptam egy javaslatot, ott egy szót változtattam azon, kérem, azt az egy szót keressük meg, a további feladatoknak a 2. pontjában *„szervezi”* szó ez nem szükséges ide, előkészíti azokat az előterjesztéseket, amire megbízást kap. Nem gondolom, hogy a Bizottság felelős a szervezési munkákért.

**Papp István jegyző:** Magam részéről ezt el tudom fogadni, kimarad belőle a *„szervezi”* szó, jó az, hogy ellenőrzi.

**dr.Szabó András elnök**: Kérdés, felvetés, javaslat van-e?

**Bánóczi Margit:** 14. pontban kapcsolatot tart a háziorvosokkal, milyen kapcsolatot kell kiépíteni az orvosokkal egy Bizottsági tagnak?

**dr. Szabó András elnök**:Felvesszük a kapcsolatot a háziorvosokkal, megkérdezzük őket, hogy van-e valamilyen gondjuk? Bizottságnak ez lehetne a feladata, ez egy magától érthetőd dolog. Nem vagyunk felügyeleti szervei az orvosoknak, de problémákat, feladatokat meg tudunk velük beszélni, ha esetleg Polgármester asszony felkér rá.

**Kiszelné Mohos Katalin polgármester**:Ezt egymás között egyeztetni kell, hogy ki mikor miben keresi meg őket.

**dr.Szabó András elnök**: Felteszem szavazásra az 1. napirendi pont elfogadását. Aki a rendeletmódosítás elfogadását javasolja, kérem, kézfeltartással jelezze.

Egészségügyi és szociális bizottság 5 igen szavazattal elfogadta a rendelet módosítását.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**1/2014. (XI. 17.) HATÁROZATA**

Nagykovácsi Nagyközség Önkormányzat Egészségügyi és szociális bizottsága megtárgyalásra és elfogadásra javasolja a Képviselő-testületnek a Nagykovácsi Nagyközség Önkormányzatának Szervezeti és Működési Szabályzatáról szóló 10/2013. (III.1.) önkormányzati rendelet (SzMSz) módosítását.

**Határidő:** azonnal

**Felelős**: EÜB elnöke

**2. napirend:**

**Egészségügyi és szociális bizottság ügyrendje tervezetének megtárgyalása**

**dr. Szabó András elnök**: Van egy feladatuk amely benne van Szervezeti és Működési Szabályzatban (továbbiakban SzMSz) az ügyrend az ülésezésre vonatkozhat elsősorban, ennek van egy formalizált összehívandó a Képviselő-testület megelőző héten megtartandó ülésünk, ahol arról kell dönteni, amit a Hivatal részéréről kaptunk, vagy amit mi készítetünk és be akarunk a Képviselő-testület elé nyújtani szavazásra.

A másik, hogy vannak feladataink, amiről nekünk kell egy nem formális, vagy formális keretek között egyeztetnünk. A munkamenetünk egyik része az lehetne, hogy mindeni átgondolja, hogy ebből a feladatlistából melyik az a terület, amivel szívesebben foglalkozna? A saját ambíciói szerint a saját aktivitását is berakhatja valamelyik passzus alá, ha sehová nem fér be akkor berakjuk utólag programként.

Leveleznünk szabad, nem zárnám ki azt a lehetőséget sem akár leüljünk valahol és egy-egy konkrét problémát átbeszéljünk ahhoz, hogy amikor idejövünk akkor egy átgondolt, átdolgozott akár írásban is előkészített témát hozunk, és akkor kezdünk el nyilvánosan vitatkozni egy adott kérdésről. Lehet akár egy informális ülés, ezt szabályozni sem kell. Ügyrendben van egy előírás, ahhoz kell tartanunk magunkat, csak akkor, ha van olyan téma, amit át kell vitatnunk.

Kérésem az lenne a tegnapi nap tanulságai alapján, hogy ne tartsunk olyan Bizottsági ülést, ami közvetlen előtte megelőz egy másik ülés. Felmerült, hogy délelőtti ülésezést is tarthatunk, ezt kérdem, hogy lehet-e? Előzetes időegyeztetéssel, ez senkinek nem kizárt.

**Karczewicz Ágnes bizottsági tag**: Akár a reggel is jó, ha előre tudjuk az időpontot, én javaslom, maradjunk a rugalmasnál.

**dr. Szabó András elnök**: Tervezetten a Képviselő-testületi ülés előtti héten megoldjuk a Bizottsági ülést, nem kell előírjuk a konkrét időpontot az ügyrendben. Most nem nyilatkoztatnék senkit, hogy ki mit szeretne vállalni, kérem, nézze át mindenki ezt a programot és írjon pár sort ezzel kapcsolatosan. Aztán leülünk együtt és átbeszéljük az egészet.

**dr.Klein Katalin bizottsági tag**: Nem fordítva kellene ezt csinálni, hogy megismerve a Képviselő-testület éves munkarendjét, programját, rendszerét szeretnék javasolni bizottsági napirendet, mert rengeteg ötlet van.

**dr. Szabó András elnök**: Az elkövetkező hónapokban egy nem formális ülésen le tudunk ülni és megbeszélni azt, persze annak alapján, amit mi itt elvállaltunk, hogy milyen plusz feladatokkal kell még foglalkoznunk, és akkor ott már mi magunk között le tudjuk egyeztetni a feladatokat. Nem kizárt, hogy utána megkeressük Polgármester asszonyt, és jogi keretek között határozati javaslattá kell formáljuk az ügyet, ha ehhez még pénzt is akarunk kérni, akkor még a Pénzügyi Bizottságnak is el kell küldeni, hogy hagyja jóvá.

**Kiszelné Mohos Katalin polgármester**: Ez csak egy tájékozódási pont, ami fontos, hogy mindig legyen meg az, hogy ha valakinek valamilyen területen problémája van, tudjuk, hogy kihez fordulhat, kihez melyik terület tartozik. Felsoroljuk majd, hogy kihez melyik terület tartozik, és nem kell várnia a Polgármesterhez fogadóórára, hanem elmehet az adott Képviselő fogadóórájára elmondhatja a problémáját és az a Képviselő fogja ezt a Bizottság és a Képviselő-testület felé prezentálni. Ennek függvényében születik majd meg egy döntés.

**dr. Szabó András elnök**: Módszertanilag az lenne jó, ha mindenki leírná a feladatokat, ami érdekli, biztos lesznek átfedések, az lenne a legjobb, ha ezt magunk között elrendeznénk.

**Papp István jegyző:** Javasolhatnám, hogy a feladatátgondolással együtt egy munkaterv kör is kialakulna.

**dr. Szabó András elnök**: Minta munkatervet kaphatunk?

**Papp István jegyző:** Nincs, a Bizottságok nem készítettek munkatervet.

**dr. Szabó András elnök**: EÜB munkatervéhez, Polgármester asszony ad egy támpontot. Azt gondolom, hogy alkalmasak vagyunk, hogy önállóan ennek a falunak az egészségügyi és szociális projektjeit kitaláljuk és lebonyolítsuk, ez egy politikai kérdés. Prioritásokat előre kell venni.

**Kiszelné Mohos Katalin polgármester**: Január első ülésére elkészül a Képviselő-testület munkaterve, addigra át tudjuk gondolni, hogy milyen feladatok várhatók 2015-ben és majd csak utána készülne el a Bizottságok munkaterve.

**dr. Szabó András elnök**: Így véglegesíteni januárban lehetne, de azt gondolom, hogy addigra mi is le tudjunk valamit tenni, ahhoz nekünk is el kell kezdeni dolgozni rajta.

**dr.Klein Katalin bizottsági tag**: Valami ütemezés szerint, ami kötelező feladatunk lesz, azt tudjuk tervezni.

**dr. Szabó András elnök**: Ennek az élére kell állni és bekönyvelni a tevékenységek közé. Ezzel párhuzamosan mindegy ki csinálja, januárig fogunk kapni egy elvárást, ami után csak az van, hogy sorrendbe állítsuk, idő és pénzügyi megfontolásból.

**Dvorzsák-Pintér Tünde bizottsági tag**: Mennyi idő alatt legyenek meg az anyagok, hogy ki mit szeretne csinálni, mi lenne a feladat?

**dr. Szabó András elnök**: Erről szavaznunk nem kell. Jövő hét hétfőig (11.24.) küldje meg mindenki az elképzelését, vállalását.

**3. napirend:**

**Döntés Bursa Hungarica pályázatokról – Zárt ülésen tárgyalandó**

**dr. Szabó András elnök:** Az EÜB zárt ülésen megtárgyalta a napirendet és az alábbi határozatot hozta:

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**Z – 2/2014. (XI. 17.) HATÁROZATA**

Nagykovácsi Nagyközség Önkormányzat Egészségügyi és szociális bizottsága a Bursa Hungarica pályázatot a következők szerint javasolja megtárgyalásra és elfogadásra a Képviselő-testületnek:

 „A” típusú pályázat

1. pályázó 14.000,- Ft/hó
2. pályázó 12.000,- Ft/hó
3. pályázó 8.000,- Ft/hó
4. pályázó 8.000,- Ft/hó
5. pályázó 8.000,- Ft/hó
6. pályázó 8.000,- Ft/hó
7. pályázó 3.000,- Ft/hó – féléves időtartamra
8. pályázó 5.000,- Ft/hó
9. pályázó 5.000,- Ft/hó
10. pályázó 5.000,- Ft/hó
11. pályázó 4.000,- Ft/hó
12. pályázó 4.000,- Ft/hó
13. pályázó 0.- Ft/hó
14. pályázó 6.000,- Ft/hó

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Összesen: 90.000,- Ft/hó támogatás kifizetésével.

**Határidő:** azonnal

**Felelős**: EÜB elnöke

**4. napirend:**

**A helyi adókról szóló 33/2012 (XI.26) számú önkormányzati rendelet felülvizsgálata**

**Papp István jegyző:** Ismerteti az előterjesztést a melléklet szerint.

Javaslom, hogy a kedvezményezettek, mentességek körét változtassuk meg, adóemeléssel ne éljen most a képviselő-testület.

**dr. Szabó András elnök**: Támogatom, ezt a javaslatot én arra térnék vissza, hogy van néhány tucat lakos, akik eddig jogosult volt a kedvezményekre, erre van egy becslés, hogy kb. hány millió Ft. Az adócsoport ki tudja számolni, hogy kb. a lakosság hány százalékát érinti, mert ez hír értékű lenne.

**Papp István jegyző**: Az a probléma, nem tudom, hogy mennyi a jövedelme a rászorulók esetében. 650 ember 65 éven felüli, és ennek a 15%-át sem fogja érinteni, aki beleesik ebbe a körbe az kb. 100 ember. Célzott korosztály azt tudjuk, hogy ki tartozik bele, kap egy kis szelvényt a csekkhez, tájékoztatásul.

**dr. Szabó András elnök**: Van-e még valakinek javaslata? Nincs. Felteszem szavazásra az 4. napirendi pont elfogadását. Kérem, aki a rendelet módosítással ebben a formában egyetért, kézfeltartással jelezze.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**3/2014. (XI. 17.) HATÁROZATA**

Nagykovácsi Nagyközség Önkormányzat Egészségügyi és szociális bizottsága megtárgyalásra és elfogadásra javasolja a Képviselő-testületnek a helyi adókról szóló 33/2012 (XI.26) számú önkormányzati rendeletmódosítását.

**Határidő:** azonnal

**Felelős**: EÜB elnöke

**6. Egyebek**

**dr. Szabó András elnök**: Van-e valakinek kérdése, javaslata, hozzászólása?

**Bánóczi Margit bizottsági tag**: Visszatérnék egy pillanatra az előbbi előterjesztésre. Talajterhelési díj tekintetében a szöveg 4. oldalán megemlíti, hogy 138 adózó esetében kivetésre került, ezt mennyi ideig fizethetik be, vagy van-e még arra esély, hogy befizessék?

**Papp István jegyző**: Ők nem hátralékosok, annyi az adó alany. Ennyi fő van, akik beköthettek volna csatornára, de nem tették meg. Ez az adó nagyon magas, elérheti a fél millió forintot.

**dr. Szabó András elnök**:Polgármester asszonynak jeleztem, hogy elvállaltam egy előadást, ami pont csütörtökön van, sajnos nem tudok így részt venni akövetkező Képviselő-testületi ülésen, helyettem dr.Klein Katalin képviselő társam fogja a Bizottság javaslatait ismertetni. Egyéb hozzászólás, ha nincs, az ülést 18.15 órakor bezárom.

K.m.f.

Dr. Szabó András Dr. Klein Katalin

elnök bizottsági tag